- GENESI
- <
- 10
- >

10
Noé warrarãneba yõped̶ad̶a
1 Dopapa wãnacarea Noé warrarã Seʌ̃ba, Caʌ̃ba, Jape bid̶a warrarãda unucuasid̶aa. Nama b̶ʌ́ b̶ʌa ãdjid̶eba yõped̶ad̶ad̶ebemada.
2 Japed̶eba yõped̶ad̶ara naʌ̃gʌrã basía: Gomer, Magog, Madai, Javaʌ̃, Tubal, Mesec, Tiras sid̶a. 3 Jape warra Gomerd̶eba yõped̶ad̶ara naʌ̃gʌrã basía: Asquenaz, Ripat, Togarmá sid̶a. 4 Jape warra Javaʌ̃neba yõped̶ad̶ara naʌ̃gʌrã basía: Elisá, Tarsi, Quitiʌ̃, Rodaniʌ̃ sid̶a.*Rodaniʌ̃. Hebreo bed̶ead̶e Dodaniʌ̃ b̶ʌ́ b̶ʌa. 5 Javaʌ̃neba yõped̶ad̶ara pusa icawa drua osid̶aa. Maʌ̃ne jũma Jape warrarãba ãdjirãza puruda osid̶aa idjab̶a ãdji puruza ãdji quĩrãmera awara awara bed̶ea b̶easia.
6 Caʌ̃neba yõped̶ad̶ara naʌ̃gʌrã basía: Cus, Mizraiʌ̃, Put, Canaaʌ̃ sid̶a. 7 Caʌ̃ warra Cusd̶eba yõped̶ad̶ara naʌ̃gʌrã basía: Sebá, Havila, Sabtá, Raamá, Sabteca sid̶a. Raamáneba yõped̶ad̶ara Chebá idjab̶a Dedaʌ̃ basía. 8 Cusba idjab̶a Nimroda unusia. Maʌ̃ Nimrora naʌ̃ ẽjũãne nabema ẽberã dji droma basía. 9 Nimrora mẽã wãi carea dji bia basía Ãcõrẽba mãwã quĩrĩãna bẽrã.†Ãcõrẽba mãwã quĩrĩãna bẽrã. Hebreo bed̶ead̶e b̶ʌ́ b̶ʌa: “Ãcõrẽ quĩrãpita.” Maʌ̃ bẽrã ẽberãrãba jarabadjid̶aa: “Nimro quĩrãca jãʌ̃ ẽberãda mẽã wãi carea dji biaa, Ãcõrẽba mãwã quĩrĩã b̶ʌ bẽrã.” 10 Idji jʌwaed̶a erob̶asia puru dromarãda. Naãrã Sinar druad̶e erob̶asia Babelda, Erecoda, Acada, Calne sid̶a. 11 Mamaʌba Asiria druad̶aa wãsia.‡Mamaʌba Asiria druad̶aa wãsia. Ʌ̃cʌrʌmaarã nãwã jara b̶ʌa: “Ẽberã Asur abadara mamaʌba wãsia.” Mama puru osia Niniveda, Rehoboda, Cala sid̶a. 12 Idjab̶a Reseʌ̃ puru dromada osia Ninive idjab̶a Cala ẽsi.
13 Caʌ̃ warra Mizraiʌ̃neba yõsid̶aa naʌ̃gʌrãda: Ludiʌ̃, Anamiʌ̃, Lehabiʌ̃, Naptuhiʌ̃, 14 Patrusiʌ̃, Casluhiʌ̃, Captoriʌ̃ sid̶a. Captoriʌ̃neba pilisteorãda yõsid̶aa.§ Hebreo bed̶ead̶e b̶ʌ́ b̶ʌa pilisteorãra Casluhiʌ̃neba yõsid̶ada baribʌrʌ Jeremia 47:4d̶e, Amos 9:7d̶e bid̶a jara b̶ʌa Captoriʌ̃neba yõsid̶ada.
15 Caʌ̃ warra Canaaʌ̃ba idji warra iwina Sidoʌ̃da unusia. Maʌ̃are unusia Het. 16 Idjab̶a Canaaʌ̃neba yõsid̶aa jebuseorãda, amorreorãda, gergeseorãda, 17 heveorãda, araceorãda, sineorãda, 18 arvadeorãda, zemareorãda, hamateorã sid̶a. Canaaʌ̃neba yõped̶ad̶aba puru zocãrã o wãsid̶aa. 19 Naãrã ãdji druara b̶asia Sidoʌ̃ purud̶eba ab̶a Gaza purud̶aa idjab̶a Guerar caita bid̶a. Maʌ̃ awara ãdji puru Sodomada, Gomorrada, Admada, Zeboiʌ̃da, Lasa sid̶a ãdji drua daucha icawa panasid̶aa. 20 Jũma maʌ̃gʌrãra Caʌ̃neba yõsid̶aa. Ãdjirãza ãdji ẽberãrãra erob̶easia, ãdji bed̶eara quĩrã awara b̶easia, ãdji druara awara erob̶easia, idjab̶a ãdji puru sid̶a awara erob̶easia.
21 Seʌ̃ra Jape djaba dji nabema basía. Seʌ̃ bid̶a warrarãda unusia. Hebere warrarãda jũma Seʌ̃neba yõsid̶aa.* Ʌ̃cʌrʌmaarã Heberera dji naãrãbema hebreo basía. 22 Seʌ̃neba yõped̶ad̶ara naʌ̃gʌrã basía: Elaʌ̃, Asur, Arpaxa, Lud, Araʌ̃ sid̶a. 23 Seʌ̃ warra Araʌ̃neba yõped̶ad̶ara naʌ̃gʌrã basía: Uz, Hul, Gueter, Mas sid̶a. 24 Seʌ̃ warra Arpaxaba Salada unusia. Salara Hebere zeza basía. 25 Hebereba warrarãda umé unusia. Ab̶abemara trʌ̃ b̶ʌsid̶aa Pele, idji ewarid̶e ẽberãra druaza ãyã wãbʌrʌsid̶a bẽrã.†Ãyã wãbʌrʌsid̶aa. Hebreo bed̶ead̶e Pele trʌ̃ba jara b̶ʌa: “Ãyã wãbʌrʌped̶ad̶a.” Ʌ̃cʌrʌmaarã maʌ̃ bed̶eaba jara b̶ʌa “de uremiada wãsia” wa “purud̶ebemada ãĩ tʌsid̶aa.”
Pele djabara Joctaʌ̃ basía. 26 Joctaʌ̃neba yõped̶ad̶ara naʌ̃gʌrã basía: Almodad, Selep, Hazar-mavet, Jerá, 27 Adoraʌ̃, Uzal, Dicla, 28 Obal, Abimael, Sebá, 29 Opir, Havila, Jobá sid̶a. Jũma maʌ̃gʌrãra Joctaʌ̃ warrarã basía. 30 Ãdjirãba birasid̶aa Mesá purud̶eba Sepa ẽjũã eyaid̶a b̶ʌd̶aa. Separa Mesád̶eba ʌ̃mãdau odjabariare b̶ʌa. 31 Jũma maʌ̃gʌrãra Seʌ̃neba yõped̶ad̶arã basía. Ãdjirãza ãdji ẽberãrãra erob̶easia, ãdji bed̶eara quĩrã awara b̶easia, ãdji druara awara erob̶easia, idjab̶a ãdji puru sid̶a awara erob̶easia.
32 Jũma maʌ̃gʌrãra Noé warrarãneba yõsid̶aa. Dopapa wãnacarea ãdjirãra ãyã wãbʌrʌd̶aped̶a ãdjiza druada osid̶aa. Mãwã jũma naʌ̃ ẽjũãne duanesid̶aa.

- GENESI
- <
- 10
- >

*10:4 Rodaniʌ̃. Hebreo bed̶ead̶e Dodaniʌ̃ b̶ʌ́ b̶ʌa.

†10:9 Ãcõrẽba mãwã quĩrĩãna bẽrã. Hebreo bed̶ead̶e b̶ʌ́ b̶ʌa: “Ãcõrẽ quĩrãpita.”

‡10:11 Mamaʌba Asiria druad̶aa wãsia. Ʌ̃cʌrʌmaarã nãwã jara b̶ʌa: “Ẽberã Asur abadara mamaʌba wãsia.”

§10:14 Hebreo bed̶ead̶e b̶ʌ́ b̶ʌa pilisteorãra Casluhiʌ̃neba yõsid̶ada baribʌrʌ Jeremia 47:4d̶e, Amos 9:7d̶e bid̶a jara b̶ʌa Captoriʌ̃neba yõsid̶ada.

*10:21 Ʌ̃cʌrʌmaarã Heberera dji naãrãbema hebreo basía.

†10:25 Ãyã wãbʌrʌsid̶aa. Hebreo bed̶ead̶e Pele trʌ̃ba jara b̶ʌa: “Ãyã wãbʌrʌped̶ad̶a.” Ʌ̃cʌrʌmaarã maʌ̃ bed̶eaba jara b̶ʌa “de uremiada wãsia” wa “purud̶ebemada ãĩ tʌsid̶aa.”

© 2011 WBT